CELEX: 32021R1434
Language: da
Date: 2021-09-02 00:00:00
Title: Kommissionens gennemførelsesforordning (EU) 2021/1434 af 2. september 2021 om afslutning af en fornyet undersøgelse af Rådets gennemførelsesforordning (EU) nr. 443/2011 og (EU) nr. 444/2011 om forlængelse af den endelige udligningstold og antidumpingtold på importen af biodiesel afsendt fra Canada

3.9.2021   
               
               
                  DA
               
               
                  Den Europæiske Unions Tidende
               
               
                  L 311/1
               
            
         KOMMISSIONENS GENNEMFØRELSESFORORDNING (EU) 2021/1434
         af 2. september 2021
         om afslutning af en fornyet undersøgelse af Rådets gennemførelsesforordning (EU) nr. 443/2011 og (EU) nr. 444/2011 om forlængelse af den endelige udligningstold og antidumpingtold på importen af biodiesel afsendt fra Canada
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 9, stk. 1, og Europa-Parlamentets og Rådets forordning (EU) 2016/1037 af 8. juni 2016 om beskyttelse mod subsidieret indførsel fra lande, der ikke er medlemmer af Den Europæiske Union (2), særlig artikel 14, stk. 1,
         under henvisning til Kommissionens gennemførelsesforordning (EU) 2021/1266 af 29. juli 2021 om indførelse af endelig antidumpingtold på importen af biodiesel med oprindelse i Amerikas Forenede Stater efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (3) og Kommissionens gennemførelsesforordning (EU) 2021/1267 af 29. juli 2021 om indførelse af endelig udligningstold på importen af biodiesel med oprindelse i Amerikas Forenede Stater efter en udløbsundersøgelse i henhold til artikel 18 i Europa-Parlamentets og Rådets forordning (EU) 2016/1037 (4), og
         ud fra følgende betragtninger:
         1.   SAGSFORLØB
         
         
                     (1)
                  
                  
                     Europa-Kommissionen har modtaget en anmodning om fritagelse for antidumping- og udligningsforanstaltningerne vedrørende importen af biodiesel afsendt fra Canada, uanset om varen er angivet med oprindelse i Canada eller ej, for så vidt angår virksomheden Verbio Diesel Canada Corporation (»ansøgeren«). Anmodningen blev fremsat i henhold til artikel 13, stk. 4, i forordning (EU) 2016/1036 og artikel 23, stk. 6, i forordning (EU) 2016/1037 og blev indgivet den 13. juli 2020.
                  
               
                     (2)
                  
                  
                     Kommissionen undersøgte den foreliggende dokumentation i anmodningen og konkluderede, at der forelå tilstrækkelige beviser til at berettige indledningen af en undersøgelse i henhold til artikel 13, stk. 4, i forordning (EU) 2016/1036 og artikel 23, stk. 6, i forordning (EU) 2016/1037 med henblik på at fastslå, om ansøgeren kan bevilges en fritagelse for de udvidede foranstaltninger.
                  
               
                     (3)
                  
                  
                     Den 16. december 2020 indledte Kommissionen ved Kommissionens gennemførelsesforordning (EU) 2020/2098 (5) en fornyet undersøgelse af Rådets gennemførelsesforordning (EU) nr. 443/2011 (6) og (EU) nr. 444/2011 (7). Ved Kommissionens gennemførelsesforordning (EU) 2020/2098 blev den antidumpingtold, der blev indført ved Kommissionens gennemførelsesforordning (EU) 2015/1518 (8), ophævet for så vidt angår ansøgerens import af biodiesel, og toldmyndighederne blev pålagt at tage passende skridt til at registrere denne import. Kommissionen opfordrede interesserede parter til at kontakte den med henblik på at deltage i undersøgelsen.
                  
               
                     (4)
                  
                  
                     Alle interesserede parter fik mulighed for at fremsætte bemærkninger til indledningen af undersøgelsen og anmode om en høring med Kommissionen eller høringskonsulenten i handelsprocedurer eller begge inden for den frist, der er fastsat i Kommissionens gennemførelsesforordning (EU) 2020/2098. Der blev ikke modtaget bemærkninger eller anmodninger om en høring.
                  
               2.   TILBAGETRÆKNING AF ANMODNINGEN OG AFSLUTNING AF PROCEDUREN
         
         
                     (5)
                  
                  
                     Ved brev af 2. juli 2021 trak ansøgeren formelt anmodningen, der blev indgivet den 13. juli 2020, tilbage.
                  
               
                     (6)
                  
                  
                     I overensstemmelse med artikel 9, stk. 1, i forordning (EU) 2016/1036 og artikel 14, stk. 1, i forordning (EU) 2016/1037 kan proceduren afsluttes, hvis anmodningen trækkes tilbage, medmindre en sådan afslutning ikke vil være i Unionens interesse. Undersøgelsen frembragte ikke oplysninger, hvoraf det fremgik, at en sådan afslutning ikke ville være i Unionens interesse.
                  
               
                     (7)
                  
                  
                     Kommissionen konkluderer derfor, at den fornyede undersøgelse bør afsluttes. Derfor bør registreringen af ansøgerens import ophøre, og den landsdækkende antidumpingtold for »alle andre virksomheder« i artikel 1, stk. 2, i Kommissionens gennemførelsesforordning (EU) 2015/1518 og Kommissionens gennemførelsesforordning (EU) 2021/1266 (172,2 EUR pr. ton) bør opkræves med tilbagevirkende kraft på denne import fra datoen for indledningen af den fornyede undersøgelse.
                  
               
                     (8)
                  
                  
                     De interesserede parter blev underrettet herom og fik mulighed for at fremsætte bemærkninger. Der indkom ingen bemærkninger.
                  
               
                     (9)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036, og som også er omhandlet i artikel 25, stk. 1, i forordning (EU) 2016/1037 —
                  
               VEDTAGET DENNE FORORDNING:
         
            Artikel 1
            Den fornyede undersøgelse, der blev indledt ved Kommissionens gennemførelsesforordning (EU) 2020/2098, afsluttes.
         
         
            Artikel 2
            Antidumpingtolden for »alle andre virksomheder«, der er fastsat i artikel 1, stk. 2, og artikel 2 i Kommissionens gennemførelsesforordning (EU) 2015/1518 og i Kommissionens gennemførelsesforordning (EU) 2021/1266, genindføres fra den 16. december 2020 for så vidt angår importen fra virksomheden Verbio Diesel Canada Corporation.
            Den i stk. 1 omhandlede antidumpingtold opkræves hermed med virkning fra den 16. december 2020 på den import, som er blevet registreret i henhold til artikel 3 i Kommissionens gennemførelsesforordning (EU) 2020/2098.
         
         
            Artikel 3
            Toldmyndighederne pålægges at ophøre med den registrering af importen, der blev indført ved artikel 3 i Kommissionens gennemførelsesforordning (EU) 2020/2098.
            De gældende bestemmelser vedrørende told finder anvendelse, medmindre andet er fastsat.
         
         
            Artikel 4
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 2. september 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 176 af 30.6.2016, s. 21.
         
            (2)  EUT L 176 af 30.6.2016, s. 55.
         
            (3)  EUT L 277 af 2.8.2021, s. 34.
         
            (4)  EUT L 277 af 2.8.2021, s. 62.
         
            (5)  Kommissionens gennemførelsesforordning (EU) 2020/2098 af 15. december 2020 om indledning af en fornyet undersøgelse af Rådets gennemførelsesforordning (EU) nr. 443/2011 og (EU) nr. 444/2011 om udvidelse af henholdsvis den endelige udligningstold og den endelige antidumpingtold på importen af biodiesel afsendt fra Canada, uanset om den er angivet med oprindelse i Canada, med henblik på at fastslå, om der kan bevilges en fritagelse for disse foranstaltninger til en enkelt canadisk eksporterende producent, om ophævelse af antidumpingtolden på importen fra denne eksporterende producent og om registrering af importen fra denne eksporterende producent (EUT L 425 af 16.12.2020, s. 13).
         
            (6)  Rådets gennemførelsesforordning (EU) nr. 443/2011 af 5. maj 2011 om udvidelse af den endelige udligningstold, der blev indført ved forordning (EF) nr. 598/2009 på importen af biodiesel med oprindelse i Amerikas Forenede Stater, til importen af biodiesel afsendt fra Canada, uanset om den er angivet med oprindelse i Canada, om udvidelse af den endelige udligningstold, der blev indført ved forordning (EF) nr. 598/2009, til importen af biodiesel i blandinger indeholdende 20 vægtprocent eller mindre biodiesel med oprindelse i Amerikas Forenede Stater og om afslutning af undersøgelsen vedrørende import afsendt fra Singapore (EUT L 122 af 11.5.2011, s. 1).
         
            (7)  Rådets gennemførelsesforordning (EU) nr. 444/2011 af 5. maj 2011 om udvidelse af den endelige antidumpingtold, der blev indført ved forordning (EF) nr. 599/2009 på importen af biodiesel med oprindelse i Amerikas Forenede Stater, til importen af biodiesel afsendt fra Canada, uanset om den er angivet med oprindelse i Canada, om udvidelse af den endelige antidumpingtold, der blev indført ved forordning (EF) nr. 599/2009, til importen af biodiesel i blandinger indeholdende 20 vægtprocent eller mindre biodiesel med oprindelse i Amerikas Forenede Stater og om afslutning af undersøgelsen vedrørende import afsendt fra Singapore (EUT L 122 af 11.5.2011, s. 12).
         
            (8)  Kommissionens gennemførelsesforordning (EU) 2015/1518 af 14. september 2015 om indførelse af en endelig antidumpingtold på importen af biodiesel med oprindelse i Amerikas Forenede Stater efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (EUT L 239 af 15.9.2015, s. 69).